kardosdrur/scandi-wiki huggingface dataset:
Pablo Forlán

Pablo Justo Forlán Lamarque (født 14. juli 1945 i Soriano, Uruguay) er en tidligere uruguayansk fodboldspiller, der som forsvarer på Uruguays landshold deltog ved både VM i 1966 i England og VM i 1974 i Vesttyskland. I alt nåede han at spille 17 kampe for landsholdet.

Forlán spillede på klubplan primært for CA Peñarol i hjemlandet, samt São Paulo FC i Brasilien. Han spillede også for Peñarols rivaler Nacional og Defensor Sporting. Med Peñarol var han med til at vinde fire uruguayanske mesterskaber.

Forlán er far til en anden uruguayansk landsholdsspiller, Diego Forlán, der blev kåret til turneringens bedste spiller ved VM i 2010, og som desuden flere gange har været topscorer i den spanske La Liga.

Referencer 

Fodboldspillere fra Uruguay
Fodboldspillere fra São Paulo FC
Fodboldspillere fra Cruzeiro Esporte Clube
Fodboldspillere fra Club Atlético Peñarol
Deltagere ved verdensmesterskabet i fodbold 1966
Deltagere ved verdensmesterskabet i fodbold 1974
Flying Dutchman Funicular

Flying Dutchman Funicular (oversat til dansk: Den Flyvende Hollænder Kabelbane) er en kabelbane ved Cape Point, nær Kap det Gode Håb i Western Cape-provinsen i Sydafrika.

Cape Point 
Ved Cape Points parkeringsområde findes souvenirbod, posthus, kiosk, restaurant o.m.a. Der er billetsalg til kabelbanen, som fører op til det øverste af stedets to fyrtårne, og hvorfra der er den bedste udsigt over Det Indiske Ocean og False Bay.

Banens navn 
Flying Dutchman Funicular, som af nogle kaldes Cape Point Funicular, er så vidt vides den eneste kommercielle kabelbane i hele Afrika. Den har sit navn fra legenden om spøgelsesskibet Den flyvende Hollænder, som huserer i havet syd for Afrika, hvor Atlanterhavet møder Det Indiske Ocean.

Banens forløb 
Banelinjen løber mellem den nederste station (dalstationen) ved Cape Points parkeringsareal, gennem det lave buskads (kaldet 'fynbos') og op til det øverste fyrtårn. Banen er bygget som erstatning for Flying Dutchman-bussen, der måtte give op overfor et stigende antal turister. Bussen kørte sin sidste tur i 1996. Banen følger samme vej, som bussen oprindeligt kørte.

Tekniske specifikationer 
 Længde: 585 meter
 Højdeforskel fra bund til top: 87 meter
 Max. stigningsprocent: 16%
 Antal vogne: 2
 Kapacitet: 40 passagerer pr. vogn / 450 personer i timen
 Banetype: Enkeltsporet med vigespor midtvejs
 Køretid: 3 minutter
 Drivkraft: Elektricitet

Billedgalleri

Links 
 Cape Town Magazine's side om kabelbanen  – på engelsk
 Site med beskrivelser af banen  – på engelsk

Eksterne henvisninger 

Kabelbaner
Transport i Sydafrika
Bygninger, konstruktioner og anlæg i Sydafrika
Kirsebærsovs

Kirsebærsovs (også  kirsebærsauce) er en dessertsovs hvis grundingredienser for det meste er kirsebærsaft eller kirsebærvin/rom alt efter behag, rørsukker, vaniljestang og kirsebær uden sten; den kan jævnes med for eksempel maizena.

Kirsebærsovs kan blandt andet bruges til desserten risalamande som serveres i mange danske hjem juleaften.  Risalamande er en dansk tradition, der kendes fra omkring 1900-tallet, hvor man i borgerlige kredse begyndte at servere risalamande med kirsebærsauce til jul i stedet for risengrød.

Eksterne henvisninger 
  Risalamande med kirsebærsauce | Opskrift | Hjerteforeningen
 Kirsebærsauce Kirsebærsovs Kirsebær sauce sovs Jul Mad Opskrift Opskrifter Madopskrift Madopskrifter

Desserter
Ricardo Pavoni

Ricardo Elvio Pavoni Cúneo (født 8. juli 1943 i Montevideo, Uruguay) er en tidligere uruguayansk fodboldspiller, der som venstre back på Uruguays landshold deltog ved VM i 1974 i Vesttyskland. I alt nåede han at spille 13 kampe og score to mål for landsholdet.

Pavoni spillede på klubplan for Defensor Sporting i hjemlandet, samt Independiente i Argentina. Med Independiente var han med til at vinde tre argentinske mesterskaber og hele fem udgaver af Copa Libertadores.

Referencer

Eksterne henvisninger 
 

Fodboldspillere fra Uruguay
Deltagere ved verdensmesterskabet i fodbold 1974
Fodboldspillere fra Independiente
Personer fra Montevideo
Carlos Amarilla

Carlos Arecio Amarilla Demarqui  (født 26. oktober 1970 i Paraguay) er en fodbolddommer fra Paraguay. Han dømte tre gange i VM i 2006 og har også dømt i Confederations Cup og Copa América.

Karriere

VM 2006 
   –   (gruppespil)
   –   (gruppespil)
   –   (gruppespil)

Sportsfolk fra Paraguay
Fodbolddommere
Dommere i VM i fodbold 2006
Dommere i Copa América 2011
Richard Absalonsen

Richard Absalonsen er en grønlandsk politiker fra partiet Atassut.Han var engang medlem af kommunebestyrelsen i den tidligere grønlandske kommune Sisimiut Kommune.

Kilder 

Politikere fra Atassut
Mørk chokolade

Mørk chokolade er en form for chokolade, der indeholder kakaopulver og kakaosmør uden den mælk eller smør, som der findes i mælkechokolade. Mørk chokolade uden tilsat sukker kaldes bitter chokolade eller usødet chokolade.

Myndigheds- og industristandarder for, hvad der kan kaldes "mørk chokolade" variere fra land til land og fra marked til marked.

Der er ikke nogle hårde videnskabelige beviser for, at mørk chokolade har en sundhedsfremmende effekt på f.eks. blodtryk.

Referencer

Eksterne henvisninger 

Chokolade
Fernando Morena

Fernando Morena Belora (født 2. februar 1952 i Montevideo, Uruguay) er en tidligere uruguayansk fodboldspiller og -træner, der som angriber på Uruguays landshold deltog ved VM i 1974 i Vesttyskland. Han var også med på holdet der vandt Copa América i 1983. I alt nåede han at spille 54 kampe og score 22 mål for landsholdet.

Morena spillede på klubplan primært for CA Peñarol i hjemlandet, hvor han var tilknyttet i sammenlagt ni år. Han havde også adskillige udlandsophold hos blandt andet Rayo Vallecano og Valencia i Spanien, Flamengo i Brasilien samt Boca Juniors i Argentina. Med Peñarol var han med til at vinde hele seks uruguayanske mesterskaber og er med 230 mål i 244 kampe den mest scorende spiller i den uruguayanske liga nogensinde.

Morena har efter sit karrierestop fungeret som træner i både sin gamle klub Peñarol, samt i Colo-Colo i Chile og Real Murcia i Spanien.

Titler 
Primera División Uruguaya
 1973, 1974, 1975, 1978, 1981 og 1982 med Peñarol

Copa Libertadores
 1982 med Peñarol

Intercontinental Cup
 1982 med Peñarol

UEFA Super Cup
 1980 med Valencia

Copa América
 1983 med Uruguay

Referencer

Eksterne henvisninger 
 

Fodboldspillere fra Uruguay
Deltagere ved verdensmesterskabet i fodbold 1974
Fodboldspillere fra Rayo Vallecano
Fodboldspillere fra Valencia CF
Fodboldspillere fra Clube de Regatas do Flamengo
Fodboldspillere fra Boca Juniors
Fodboldspillere fra Club Atlético Peñarol
Support (band)

Support var et band, der alene spillede til punkfestivalen Concert Of The Moment i 1979. Konstellationen var i princippet et Franz De Zaster (fra punkbandet Brats) soloprojekt med løse musikere fra det københavnske punkmiljø tilknyttet.

Efter den punkede version af Brats var gået i opløsning tidligere i 1979 stod den markante forsanger Franz De Zaster uden band, hvilket betød, at han til de store tidlige punkfestivaler, der løb af stablen efter Brats' opløsning skabte forskellige konstellationer hvori han var forsanger.

Til Concert Of The Moment i 1979 kaldte de sig 'Support' og bestod af bl.a. Franz De Zaster (vokal), Eddie Haircut (trommer, tidl. i Brats), Peter Peter (guitar, også i Sods og sen. i Sort Sol) og Sniff Høkerberg (bas, også i Brats og Monomania). Peter Peter fandt på navnet "Support".

Og til Concerto de Nobrainos insanos i 1980 kaldte de sig 'ZV Group' og bestod af Franz De Zaster (vokal), Lars Top-Galia (guitar, sen. i ADS og Sort Sol), Palle Johansen (bas, sen. i No Fun) samt Peter Top-Jensen (trommer, sen. i ADS).

Punkgrupper fra Danmark
Musikgrupper fra 1979
Horacio Elizondo

Horacio Marcelo Elizondo (født 4. november 1963 i Argentina) er en fodbolddommer fra Argentina. Han dømte sommer-OL i Athen 2004. Han har også dømt Copa América, VM-kvalifikationen og ligaen i Argentina. Elizondo dømte også i VM 2006 i Tyskland, blandt andet i finalen mellem Italien og Frankrig. Dette var hans første VM.

Elizondo var den første som dømte både åbningskampen og finalen i VM. Han gav tidligere i finalen straffespark til Frankrig som de scorede mål på. Han gav rødt kort til Frankrigs Zinedine Zidane i VM-finalen efter at Zidane nikkede en skalle til Italiens Marco Materazzi under den anden forlængede spilletid.

Karriere

VM 2006 
   –   (gruppespil)
   –   (gruppespil)
   –   (gruppespil)
   –   (gruppespil)
   –   (gruppespil)

Se også 
Liste over dommere i VM finalen

Kilder 

Fodbolddommere fra Argentina
Dommere i VM i fodbold 2006
Fodbolddommere som har dømt VM-finalen
Dommere i Copa América
Deutscher Sprachatlas

Deutscher Sprachatlas (dansk: 'Tysk sprogatlas') er navnet på en forskningsinstitution ved universitetet i Marburg og et dialektatlas over tyske dialekter. 

Institutionen blev grundlagt 1877 som Sprachatlas des Deutschen Reichs af lingvisten Georg Wenker (1852-1911) og gennemførte i årene frem mod 2. verdenskrig den mest omfattende dialektundersøgelse nogensinde. 

På baggrund af spørgeskemaer sendt til ca. 50.000 steder inden for det tysksproglige område opstod et dialektatlas bestående af i alt 1.668 kort. I begyndelsen af 2000'erne blev kortene digitaliseret og offentliggjort på internet i forbindelse med projektet Digitaler Wenker-Atlas (DiWA).

Eksterne henvisninger
 Deutscher Sprachatlas' netside ved universitetet i Marburg 
 Digitaler Wenker-Atlas (DiWA) 

Sprogforskning
Etableret i 1877
George Nares

George Strong Nares (24. april 1831 – 15. januar 1915 i London) var en britisk søofficer og polarforsker.

Liv og gerning 
Nares gjorde som ung officer tjeneste i Resolute, et af skibene, der under sir Edward Belchers overkommando 1852 sendtes til de arktiske farvande for at eftersøge sir John Franklins ekspedition. Resolute blev i isen forladt af besætningen, der vendte tilbage 1854. Nares gjorde derefter i flere år fortrinlig tjeneste i øvelsesskibene for kadetter og unge sømænd og forfattede et mønsterværk over sømandskab: The Naval Cadets Guide, der senere udvidedes til Nares’ Seamanship. Senere forestod Nares hydrografiske undersøgelser og opmålingsarbejder, især i Middelhavet, og forfremmedes 1869 til kaptajn.

Da det engelske admiralitet 1872 bestemte at sende et skib til undersøgelse af de store havdybder i verdenshavene, gjorde Nares’ hydrografiske arbejder, især ved udforskningen af strømmene i Gibraltarstrædet, ham særdeles skikket til at forestå en ekspedition som denne, og han kaldtes hjem. Nares udrustede korvetten Challenger og ledede ekspeditionen på en fortræffelig måde, især da Challenger fra Kap Det Gode Håb styrede syd på over den antarktiske cirkel, og i snestorme manøvrerede mellem pakis og isbjerge, skønt skibet ikke var forstærket til isnavigation. Nares har skrevet om denne ekspedition i Reports on Ocean Soundings and Temperature. Da Challenger i slutningen af 1874 nåede Hongkong, blev Nares ved telegram fra admiralitetet kaldt tilbage for at lede en ekspedition, hvis formål det var at nå Nordpolen. 

Han forlod England 29. maj 1875 med skibene Alert og Discovery og gik gennem Davisstrædet til Smith Sund. I Lady Franklins Bugt (81 3/4° bredde) fik Discovery ordre til at overvintre, medens Alert arbejdede sig frem gennem pakisen til 82° 27’ bredde, hvor uigennemtrængelig is umuliggjorde yderligere fremgang. 1. september gik Alert i vinterkvarter ved Polarhavets kyst i nordenden af Robesonkanalen. Under overvintringen foretoges lange fortrinligt organiserede slæderejser. Albert Hastings Markham ledede det store fremstød mod nord og nåede 83° 20’ 26" nordlig bredde, det hidtil nordligste nåede punkt. Fra Alert foretoges tillige en slæderejse mod vest langs Grant Lands Nordkyst til ca. 86° vestlig længde, og fra Discovery en rejse mod nordøst langs Grønlands kyst til ca. 52° vestlig længde. Da Nares var overbevist om, at Nordpolen ikke ad denne vej kunne nås over de voldsomt opskruede ismasser, vendte ekspeditionen tilbage i efteråret 1876. Den hjembragte betydeligt videnskabeligt udbytte, og Nares modtog store udmærkelser for den dygtige ledelse. Han har skrevet om ekspeditionen i Official Report of the Arctic expedition 1876 og i Narrative of a Voyage to the Polar Sea etc. (London 1878).

Noter

Litteratur 
 G.F. Holm: "Nares, George Strong, Sir" (i: Salmonsens Konversationsleksikon, 2. udgave, bind XXIV; s. 666)

Polarforskere fra Storbritannien
Opdagelsesrejsende fra Storbritannien
Medlemmer af Royal Society
Briter i 1800-tallet
Briter i 1900-tallet
Zambrano-sagen

Zambrano-sagen (også omtalt som Zambrano-dommen) var en sag ved EU-domstolen der blev afgjort 8. marts 2011. 

Sagen handler om en familie fra Colombia, der i 1999 kom til Belgien og søgte om asyl. Dette blev afslået, men samtidig udstedte en belgisk domstol forbud imod, at familien blev sendt tilbage til Colombia pga. de urolige forhold i landet. Under deres ophold i Belgien fik familien to børn, som pga. de daværende belgiske regler fik belgisk statsborgerskab. 

Faderen i familien Gerardo Ruiz Zambrano arbejdede i en række år i Belgien og betalte dermed til en belgisk arbejdsløshedsforsikring, selvom han ikke havde opholdstilladelse. Da han senere blev fyret ville de belgiske myndigheder ikke udbetale understøttelse til ham pga. den manglende opholdstilladelse, og derfor lagde han sag an ved domstolene. Kernepunktet i sagen blev, om han pga. sine børn med belgisk statsborgerskab havde ret til at få en opholdstilladelse i Belgien og dermed som en konsekvens heraf også arbejdsløshedsunderstøttelse. 

I sin kendelse siger EU-domstolen, at unionsborgerskabet giver alle EU-borgere en ret til at opholde sig på unionens område. Og som følge heraf må medlemsstaterne ikke gennemføre foranstaltninger, der forhindrer dem i reelt at udnytte denne ret. Og det mente domstolen ville være tilfældet, hvis Belgien ikke udstedte både arbejds- og opholdstilladelse til Gerardo Ruiz Zambrano, idet de to belgiske børn da sandsynligvis ville være nødt til at følge med deres forældre ud af unionens område.

Konsekvenser af Zambrano-sagen for Danmark 

Den præcise situation, som forelå i Zambrano-sagen, vil kun forekomme meget sjældent i Danmark, idet børn født af to udenlandske forældre normalt ikke kan få dansk statsborgerskab. Dette kan kun lade sig gøre, hvis begge forældre er statsløse, idet FN´s børnekonvention i så fald pålægger Danmark en forpligtelse til at give barnet mulighed for at få et statsborgerskab 

Dommen har dog en potentielt meget vidtrækkende betydning for de danske regler om familiesammenføring i de tilfælde, hvor der er en dansk statsborger involveret. Man kan således sige, at hvis en dansk statsborgers ægtefælle, far eller mor ikke kan få opholdstilladelse i Danmark, så er den danske statsborger nødt til at forlade Danmark og dermed unionen for at kunne nyde godt af den ret til familieliv, som han eller hun har ifølge Den Europæiske Menneskerettighedskonventions artikel 8. 

Og dermed er situationen måske sammenlignelig med den, der forelå i Zambrano-sagen. Også selvom det naturligvis er nemmere for et barn at klare sig uden den ene af sine forældre eller for en voksen at klare sig uden sin ægtefælle, end det er for et barn at klare sig uden begge sine forældre.

Dommen kan derfor betyde, at ikke bare forældre til børn med dansk statsborgerskab men også ægtefæller til danske statsborgere skal have opholdstilladelse i Danmark uden om alle de krav, som der ellers stilles i forbindelse med familiesammenføring
De danske myndigheder er dog endnu (29. april 2011) ikke færdige med at tolke dommen, og det vides derfor endnu ikke, hvilke konsekvenser den får.

Kilder 

Jura
Arbejdsmarkedet
Piteälven

Pite älv eller Piteälven er en flod i Norrbottens län i Sverige. Den er 410 km lang, med et afvandingsområde på 11.285 km² og en middelvandføring ved udløbet på 160 m³/s. 
 
Floden har sit udspring fra søen Pieskehaure ved grænsen til Norge, lige øst for Sulitjelma. Den løber derfra i sydøstlig retning og passerer gennem flere store søer, som Tjeggelvas og Vuolvojaure. Den munder ud i Den Botniske Bugt ved Pitsund, 10 kilometer syd for Piteå. De største bifloder er Abmoälven, Varjisån, Vistån og Lillpiteälven.

Pite älv er en af Sveriges nationalfloder, og er sammen med Vindelälven, Torne älv og Kalixälven en af de fire store floder i Norrland som ikke er reguleret til kraftproduktion. Det største vandfald er Storforsen ved Vidsel, som også er Norrbottens største turistmål med ca. 180.000 besøgende per år. 

Andre kendte fosser er Trollforsarna, Benbryteforsen, Åkerselforsen, Trångforsen og Fällforsen. Ved Hundforsen krydser Inlandsbanan floden på en af Sveriges få tilbageværende kombibroer som trafikeres af både bil og tog i samme bane.

Eksterne kilder og henvisninger

Vandløb i Sverige
Norrbottens län
Min morfars morder

Min Morfars Morder med undertitlen en film om tilgivelse er en prisbelønnet dansk dokumentarfilm fra 2004, der er instrueret af Søren Fauli og Mikala Krogh.

Handling 
Filminstruktør Søren Fauli sætter sig for at tilgive sin morfars morder, Søren Kam, den sidste nulevende danske SS-officer, for det mord, han begik imod hans morfar, Carl Henrik Clemmensen, i slutningen af Anden Verdenskrig. For Sørens mor, Mona, er dette tilgivelsesprojekt vanskeligt, for hun mistede sin far, da hun var 13 år. Og sorgen over tabet og over, at morderen stadig er på fri fod, har præget hele hendes liv. Fauli vil prøve at opsøge morderen, og via samtaler med sin mor forsøge at løsne den smerte, hun har følt igennem hele sit liv. Igennem dette nære drama, rejser filmen spørgsmål som: Hvordan tackler vi det problem, at alle krige skaber efterladte, som har mistet dem, de holder af, og hvordan forholder vi os til, at mange af bødlerne stadig er på fri fod?

Priser 
Min morfars morder modtog guldprisen for bedste dokumentarfilm i kategorien EuroDoc på Sevilla Filmfestival 2005 i Spanien.

Referencer

Eksterne henvisninger 
 

Dokumentarfilm fra Danmark
Danske film fra 2004
Film instrueret af Søren Fauli
Duved

Duved er et byområde i Åre Kommune i Jämtlands län, Sverige. Byområdet havde 637 indbyggere i 2005, ligger cirka otte kilometer vest for Åre, og strækker sig i øst-vestlig retning langs den nordlige bred af Indalsälven. Europavej E14 fra Östersund mod Storlien og Norge passerer gennem Duved, og Duved Station forbindes af Mittbanan med Sundsvall i øst og Trondheim i vest. Duved er et skisportssted som indgår i Åre Skiområde.

Kildehenvisninger 

Byer i Åre kommun
Kārlis Skrastiņš

Kārlis Skrastiņš (9. juli 1974 i Riga i Lettiske SSR – 7. september 2011 i Jaroslavl i Rusland) var en professionel lettisk ishockey forsvarsspiller, som skulle have spillet for Lokomotiv Jaroslavl i Kontinental Hockey League.

Skrastiņš blev udvalgt under NHL Entry Draft i 1998 af Nashville Predators som 230. i niende runde. Han spillede for Nashville de næste fem sæsoner indtil han overførtes til Colorado Avalanche i 2003. Den 8. februar 2007 spillede han sin 487. kamp i træk og passerede Tim Horton i det længste playing streak for en forsvarsspiller i NHL's historie. Skrastiņš' streak endte med 495 kampe, da han sad en kamp over den 25. februar 2007 mod Anaheim Ducks med en knæskade. Det var kun anden gang i sin karriere han havde siddet en kamp over på grund af skader, hvilket var mod St. Louis Blues den 18. februar 2000 med en mindre skulderskade. Streaket gav ham tilnavnet "Ironman".

Den 2. juli 2009 underskrev Skrastiņš og Dallas Stars en to-årig kontrakt til 2,75 millioner dollars.

Kārlis Skrastiņš omkom den 7. september 2011 under et flystyrt i Rusland, hvor stort set hele Lokomotiv Jaroslavls spillerhold omkom.

Se også 
 Lettiske ishockeyspillere i NHL

Kildehenvisninger

Eksterne henvisninger 
 

Personer fra Riga
Ishockeyspillere fra Letland
NHL-spillere
Omkomne ved flyulykker
Support

Support har flere betydninger:
 Support (band) – et band, der spillede til punkfestivalen Concert Of The Moment i 1979
 Supportband – et band der ved en koncert ikke spiller som hovednavnet
 Supporter – en fanatiker eller tilhænger af eksempelvis en fodboldklub, en musikgruppe eller en stor personlighed
Mike Clark

Michael Jeffrey "Mike" Clark (3. oktober 1946 i Oakland , USA) er en amerikansk trommeslager. 

Clark er nok mest kendt med sit funky jazz trommespil i Herbie Hancocks gruppe fra 1970'erne The Headhunters, hvor han overtog pladsen for Harvey Mason som trommeslager. Han har også spillet med musikere som Chet Baker , Fred Wesley og Charlie Hunter.

Clark har foruden indspilninger med the Headhunters også lavet plader i eget navn.

Diskografi

Med Headhunters 
 Thrust 
 Flood 
 Survival of the fittest
 Evolution Revolution
 Live in Europe

 Death wish – Herbie Hancock
 Man Child – Herbie Hancock

I eget Navn 
 Give the Drummer Some
 The Funk Stops Here
 Master Drummer
 Summertime
 Actual Proof

Eksterne kilder og henvisninger 
 Om Mike Clark

Trommeslagere fra USA
Jazzmusikere fra USA
Lotte Garbers

Lotte Garbers (født 22. maj 1967) er en dansk romanforfatter og cand.merc.int.

Hun debuterede med For egen vinding i 1999, efterfulgt af Hun har det hele i 2001 og Pendul fra 2005, alle udgivet på forlaget Gyldendal. Hun har desuden skrevet interviewbogen Vær her nu – hvad præster ved om lykke, den erotiske novellesamling Prøverummet og novelletten Sicilien sitrer, alle på forlaget Rosinante & Co, hvor også romanen Laust fra 2013 er udkommet. Hun har desuden udgivet flere noveller på andre forlag, bl.a. Lindhardt & Ringhof og Politikens Forlag. I 2020 udgav hun Løbeklubben i Saudi, i 2022 udgav hun romanen Medgift, begge på forlaget People's.

Karriere 
 har boet i Paris 2012-2014, Saudi-Arabien 2016-2019 Algeriet 2019-2022 og siden september 2022 i Schweiz.
er modtager af arbejdslegat fra Statens Kunstfond og flere arbejdsopholdslegater, bl.a. på  San Cataldo.
 har været kommunikationsrådgiver hos Gyldendal 2015-2019.
 har været bestyrelsesmedlem i Copenhagen Literary Agency 2014-2015.

 har i årene 2009-2012 været formand for Dansk Forfatterforening.

 har været klummeskribent på Ekstra Bladet, gratisavisen Dato og B.T.. og skrevet for flere dameblade og lavet boganbefalinger til Eurowoman 2001-2006.

 arbejdede før sit forfatterskab i Microsoft Danmark og NKT Scanpoint.

 er student fra Helsingør Gymnasium 1986 og har siden 1991 været gift med Carsten Foghsgaard, med hvem hun har to sønner.

Ekstern henvisning 
 Lotte Garbers hjemmeside 

Romanforfattere fra Danmark
Personer i Kraks Blå Bog
Dansksprogede forfattere fra Danmark
Formænd for Dansk Forfatterforening